Conco

'Cónco (in cinbro Kunken) el xe on comune de 2 200 abitanti inte ła provincia de Vicensa, località de villegiatura a 830 m su el livelo del mare e parte de l'Altipian dei sete comuni. L'è sta compreso inte la storica Federazione dei Sette Comuni. El xe l'otavo comun, difati fin al 1796 el xera na contrà de Lusiana.

L'etimo el vien da l'antico tedesco "Kunke": "giogo", "passo" che el vien a sò volta dal latino "Concha".

El Comune de Conco el fa parte de la Diocesi de Padova.

 Storia 
Conco la xe tra le Città decoràe al Valor Militare pa la Guerra de LIberasion parché l'é stà insignìo de la Croxe de Guera al Valor Militare pa' i sacrifici de le sò popolasion e pa' la sò atività inte la lota partigiana durante la Seconda Guera Mondiale.

 Personalità 
 Sonia Maino Gandhi: i sò genitori i vien da Gomarolo e dal Comune de Lusiana.
 Francesco Rossi: fondatore de la Lanerossi de Schio, nato inte la contrà Rossi de Santa Caterina de Lusiana, in teritorio comunale de Conco.

 Frasion 
Le frasion principali le xe:
"Fontanelle", inte el cuore del Comune, a circa 765 m de altitudine, divisa in diverse contràe.
Vissin a Fontanelle ghe xe "Tortima", co na popolasion de 200 abitanti, repartìa tra le contràe de Alto, Bielli, Boffi, Busa, Tumeleri e Ucchese. Da Tortima se pol vedere un splendido panorama: le coline del marosticense, i Colli Euganei e i Monti Berici, la Laguna de Venessia e, in caso de dì sereni, parfin i Appenini e la penisola Istriana. Tortima xe stà teatro de un inportantissimo episodio pa' la Federasion dei Sette Comuni, durante la Guera tra la repùblega de Venessia e la Lega de Cambrai inte el 1509: desso stì episodi i xe ricordai inte la alabarda inserìa inte el stemma del Comune de Conco.

 Evołusion demografega 

Categoria:Comuni de ła provincia de Vicensa